Barcelona címke // Szép Macicsalád
Barcelona címkéhez tartozó bejegyzések Barcelona - Güell park
írta Secima, 2011. április 10., vasárnap 12:50
főoldalra ajánló Ez már a harmadik scrapbook oldalam Barcelonáról. És már megint Gaudí. Sőt a második a Güell parkról. Nem véletlenül egyik kedvenc városom és építészem. A Güell park piacterének sokszínű mozaikja és kacskaringós padjai ihlették az oldalt. És továbbra is szeretnék még visszamenni ide.
Felhasználva: Cewe - Glass fusing; beedee - template04.
Címkék: Barcelona, scrapbook
írta Secima, 2009. június 2., kedd 12:33
főoldalra ajánló A múlt héten a CEWE kihívására megint Barcelonáról készítettem egy oldalt, most a Güell Parkról. A korábbi oldalamat itt láthatjátok, és olvashatjátok az úti élményeket. Krisssz gyönyörű mozaik készletét kellett felhasználni. Én a készlet mellé még kipróbáltam a fotó szeletelést is. Az oldal háttere az egyik mozaik. Az eredményt itt láthatjátok.
Felhasználtam Krisssz Güell mozaikját és a szeletelt képhez készült fotósablonját.
Barcelona - 1999.
írta Secima, 2009. május 15., péntek 16:45
főoldalra ajánló A CEWE oldalán megjelent kihívásra készítettem ezt az oldalt. 1999-ben jártunk Barcelonában, ami Gaudí városa. Nagyon nagy hatással volt rám a város, talán eddigi útjaink közül a legnagyobb. Ez köszönhető magának a városnak és Gaudínak is. Nem Barcelonában volt a szállásunk, hanem Lloret de Mar-ban. Onnan buszoztunk be a városba nap mint nap. Napi 2 órát töltöttünk utazással, de muszály volt többször is visszamenni. Volt úgy, hogy már menni nem bírtam a fáradtságtól, de mikor megláttam a pálmafákkal teli tengerparti sétányt és Kolombusz szobrát újból erőre kaptam, és mint akinek semmi baja rohantam, hogy még több élményben legyen részem.
Az utazást mi szerveztük, csak a szállást fogaltuk le utazási irodán keresztül, így teljesen szabadon gazdálkodtunk időnkkel és úgy fedeztük fel a várost, ahogy nekünk tetszett. Így történhetett meg, hogy a Gaudí által tervezett Güell Parkot a hátsó bejáratán keresztül közelítettük meg. Aztán egyre csak jöttek a csodálatosabbnál csodálatosabb látni valók, míg mikor már azt hittük nem lehet fokozni, elértünk a központi részhez, ahol a túristák kezdik a látogatást. Nem bántuk meg, hogy mi fordítva jöttünk, sőt a többség el sem jut a park másik részébe. A park egy lakópark lett volna, de csak egy nagyon kis része készült el.
A Sagrada Família (A szent család engesztelő temploma) megtekintésével egy napot töltöttünk. Érdemes volt végigállni a hosszú sort, amíg bejutottunk. Ez a templom Gaudí életműve. 1883 óta épül, de még nincs készen, ha elkészül a világ legnagyobb bazilikája lesz. Ez az egyik kedvenc templomom, a másik szintén spanyol, a madridi Almudenai Miasszonyunk-székesegyház. Úgy látszik a spanyolok nagyon tudnak építkezni.
A scrapbook oldalon a következő fényképeink láthatók: Sagrada Família, a Casa Mila és a Katedrális részlete, főként a tetők, mivel a kihívás képén Gaudí Casa Batllójának teteje látszik.
Nagyon szeretnék még visszamenni, bár a többi helyre is, ahol már jártunk és van még egy csomó hely, ahol nem jártunk. Akkor először jöjjön a kihívó kép, azután pedig az arra készült scrapbook oldal.
Az oldalhoz Krisssz egyik Mucha keretét használtam fel.
Címkék: Barcelona, kihivas, scrapbook